INFRASTRUKTŪROS VALDYMO AGENTŪRA

VIEŠOJO PIRKIMO „NATO SĄJUNGININKŲ PAJĖGOMS KARINĖS TECHNIKOS APRŪPINIMO BAZĖ RUKLOS MST. (PLSA) EAS PROJEKTAVIMAS IR ĮRENGIMAS“ KOMISIJA

DĖL PIRKIMO DOKUMENTŲ PAAIŠKINIMO

2026 m. spalio 14 d. Infrastruktūros valdymo agentūra Centrinėje viešųjų pirkimų informacinėje sistemoje (toliau – CVP IS) paskelbė Rūdninkų karinio poligono teritorijoje pastatų (1 dalis) EAS projektavimo ir įrengimo darbų (Nr. 10035997) skelbiamų (supaprastintų) derybų konkursą, kuris vykdomas CVP IS priemonėmis, pasiekiamomis adresu https://viesiejipirkimai.lt.
Atsižvelgiant į tai, kad iš tiekėjo buvo gautas klausimas dėl Pirkimo dokumentų paaiškinimo, Viešojo pirkimo komisija, vadovaudamasi Viešųjų pirkimų, atliekamų gynybos ir saugumo srityje, įstatymo 25 str. 5 d. ir Pirkimo dokumentų 11.4 p. pateikia atsakymą į tiekėjo klausimą:
Klausimas (kalba netaisyta): 
„Pirkimo dokumentų 1 priedo II lentelės 3 punkte nustatyta, kad tiekėjas turi turėti suteiktą teisę savo patalpose automatizuotai, t. y. ryšių ir informacinėse sistemose (ĮIRIS) ir tinkluose, apdoroti ir saugoti įslaptintą informaciją, žymimą slaptumo žyma „RIBOTO NAUDOJIMO“, ar jais tokią informaciją perduoti. Skiltyje „Subjektai, kuriems taikomi reikalavimai“ nurodyta, kad šis reikalavimas taikomas tiekėjui, kiekvienam ūkio subjektų grupės nariui ir subtiekėjams, kurių pajėgumais remiasi tiekėjas, atitinkamai pagal prisiimamus įsipareigojimus.
[bookmark: _GoBack]Prašome patikslinti, ar pakanka, kad 3 punkto reikalavimą atitiktų subtiekėjas, kurio pajėgumais remiasi tiekėjas.“

Atsakymas: 
Patvirtiname, kad pakanka, kad šį reikalavimą atitiktų subtiekėjas, kurio pajėgumais remiasi tiekėjas, tačiau tik ta apimtimi, kuria šis subtiekėjas prisiima sutartinius įsipareigojimus.
Pirkimo dokumentų skiltyje „Subjektai, kuriems taikomi reikalavimai“ nurodyta, kad reikalavimas tiekėjui, kiekvienam ūkio subjektų grupės nariui ir subtiekėjams taikomas „atitinkamai pagal prisiimamus įsipareigojimus“.
Tai reiškia, kad:
1. Jei pats tiekėjas savo patalpose ir savo ryšių bei informacinėse sistemose (ĮIRIS) neatliks jokių su įslaptintos informacijos „RIBOTO NAUDOJIMO“ apdorojimu, saugojimu ar perdavimu susijusių veiksmų, jam pačiam šio reikalavimo atitikti nebūtina.
2. Tokiu atveju pasiūlyme turi būti aiškiai nurodyta, kad šią sutarties vykdymo dalį (veiksmus su įslaptinta informacija) perima ir savo patalpose bei sistemose atliks būtent pasitelkiamas subtiekėjas, kuris privalo atitikti minėtą reikalavimą ir pateikti tai įrodančius dokumentus.

